b'\n_START_ARTICLE_\nBrezovica \xc5\xbdumbera\xc4\x8dka\n_START_SECTION_\nHrva\xc5\xa1ka eksklava\n_START_PARAGRAPH_\nPosebnost vasi je del teritorija, ki predstavlja hrva\xc5\xa1ko eksklavo (in slovensko enklavo). Ta je popolnoma obdana s slovenskima vasema Brezovica pri Metliki ter Malo Le\xc5\xa1\xc4\x8de. Je pribli\xc5\xbeno trikotne oblike, njena povr\xc5\xa1ina zna\xc5\xa1a 1,83 hektara, obseg pa 974 metrov. Na njej se nahajajo tri hi\xc5\xa1ne \xc5\xa1tevilke. Ozemlje ni posebej pod policijskim nadzorom, tako da je prehod med slovensko in hrva\xc5\xa1ko Brezovico prost.'